Veerpen Uitgewers - Voorportaal
Tuiste van die moderne
digter en skrywer...
Wie is Veerpen Uitgewers?
Veerpen Uitgewers is amptelik bekendgestel in Oktober 2015, met die primêre doel om die bedryf te verander. J.J. Visser, mede-stigter van Veerpen Uitgewers, sê die volgende: "Vir te lank is skrywers uitgebuit deur uitgewers en dis waar Veerpen die verskil is. Daar is hoofsaaklik drie maniere om te publiseer, naamlik: Selfpublikasie, nismarkpublikasie en kommersiëlepublikasie. Veerpen is die enigste uitgewer in die bedryf wat fokus op die hele spektrum van publisering en nie onderskeid tref tussen 'n selfpubliserende skrywer en 'n gevestigde kommersiële skrywer nie."
J.J. Visser is self 'n digter en skrywer en is verantwoordelik vir die bemarking en beplanning van Veerpen Uitgewers.
J.J. het in 2012 die Veerpen-handelsmerk begin opbou met 'n skryfdiens aan die publiek.
Heleen Malherbe, digter en samesteller, glo daarin dat die gewone digter en skrywer 'n stem moet kry. Sy is verantwoordelik vir die samestelling van bundels en boeke, asook die setwerk. Heleen hou ook haar hand op die drukproses, om te verseker dat Veerpen deel is van elke stap in die proses.
Theo du Preez is 'n gesoute besigheidsman in die Paarl-omgewing met 'n groot liefde vir digkuns en literatuur. Hy behartig die besigheidsaspek van die maatskappy en het saam met Heleen vir verskeie digters al 'n stem gegee op sy Facebook-groep: Van waar ek staan.